།ཅིག་ཅར་འཕྲོག་པའི་རཱ་མ་ཎ། །རྒྱལ་
།འགྲོ་
།
- 245 -

༄༅། །རྨ་གླིང་གསེར་འཁོར་ཆོས་རིག་དཔེ་ཚོགས།
བསྟན་སཱི་ཏའི་རྗེས་བསྙེགས་སྙམ། །སྟོན་པ་མཉམ་མེད་ཐུབ་པའིདབང་བོ་ཡིས། །ཆོ་
འཕྲུལ་བཀོད་པ་བསམ་གྱི་མི་ཁྱབ་པས། །མུ་སྟེགས་སྟོན་པ་དྲུག་སོགས་ཕམ་མཛད་
ཚེ། །གསང་བའི་བདག་པོས་དེ་དག་བཏུལ་བ་བཞིན། །སྨྲ་བའི་སྐྱེས་མཆོག་དམ་པ་དེ་
དག་གི། །རྣམ་བཞིའི་འཕྲིན་ལས་གསེར་གྱི་ཤིང་རྟ་ཡི། །ཁ་ལོ་ཕྱོགས་ཀུན་བསྒྱུར་བའི་
བྱེད་པོ་ཡང་། །དམ་པ་འདི་ཉིད་ཁོ་ནར་ལེགས་གཟིགས་ནས། །དམིགས་མེད་བདེ་ཆེན་
རང་གཟུགས་ཧེ་རུ་ཀས། །རྡོ་རྗེའི་རིགས་སྲས་སྒྲ་བསྒྱུར་དབང་བོ་ཁྱོད། །གསང་ཆེན་
བསྟན་པའི་བདག་པོར་མངའ་གསོལ་བའི། །ཅོད་པན་ཆེ་དེ་གང་གི་གཙུག་ཏུ་བཅིངས། །
དེ་ལྟར་ལུང་བསྟན་ཁས་བླངས་དམ་བཅས་པ། །སུས་ཀྱང་གཞིག་མི་ནུས་པ་ཕ་ལམ་
བཞིན། །དྲི་མེད་དམ་བཅའ་བརྟན་པོའི་ཐོག་མདའ་ཡིས། །དབང་ཕྱུག་འགོག་པའི་རྫུ་
ལ་ཉེ་བར་བརྟེན། །མ་བསླད་རིགས་ཀྱི་རྩ་བ་རབ་བརྟན་ཐུགས་རྗེ་དྲི་ཞིམ་ངད་ཐུལ་ཨ་
ཀ་རུ་ཡི་ནགས། །སྟུག་པོར་འཁྲིགས་པའི་ཀཻ་ལ་ཤས་མཚན་བྱང་ཕྱོགས་བསིལ་ལྗོངས་
ཆོས་ཀྱི་སྐྱེད་ཚལ་ཡངས་པོ་འདིར། །ཟླ་བྲལ་སྨྲ་བའི་སྐྱེས་བུ་མཆོག་ཁྱོད་ཁུ་བྱུག་གཞོན་
ནུ་འཁྲི་ཤིང་གསར་བའི་རྩེར་འཛེགས་ནས། །བློ་གསལ་བྱེ་བའི་ཚོགས་ལ་ཟབ་གནད་
ལེགས་གསུང་གཏམ་གྱི་དབྱངས་སྙན་ཕྱོགས་བཅུར་སྒྲོགས་ལ་བྲེལ། །ཞེས་རྟོགས་པ་
བརྗོད་པ་པདྨ་དཀར་བོའི་འཁྲི་ཤིང་ལས་རྒྱ་གར་དུ་ལན་གསུམ་པར་བྱོན་ཟིན་པའི་ཡལ་
འདབ་སྟེ་བཞི་བའོ།༈ །མཁྱེན་གཏེར་འཇམ་དཔལ་སྨྲ་བའི་སེངྒེ་དང༌། །སྒྲ་བསྐྱུར་དབང་
བོ་མར་བ་ཧེ་བཛྲ། །རྒྱལ་ཀུན་རང་གཟུགས་འཇམ་དབྱངས་བླ་མ་མཆོག ། དབྱེར་མེད་
ཞབས་ལ་གུས་པས་ལན་བརྒྱར་འདུད། །མཁྱེན་པའི་དཀྱིལ་འཁོར་འཕྲིན་ལས་སྣང་བ་
བརྒྱས། །གངས་ལྗོངས་མུན་པའི་སྨག་རུམ་སེལ་བ་དང་། །ལྷན་ཅིག་སྐལ་བཟང་ཡིད་
ཀྱི་འདབ་མ་བརྒྱར། །ཕྱེ་བ་རྟ་ལྗང་ཅན་ཁྱོད་གཅིག་བུར་ངེས། །ཐུགས་སྲས་སྲས་མཆོག་
- 246 -

༄༅། །བྲག་དགོན་རྡོ་རྗེ་འཆང་སྐུ་འཕྲེང་ལྔ་བའི་གསུང་འབུམ།
དར་མ་མདོ་སྡེ་ལ། །ཆེས་གསང་གསང་བའི་གདམས་པ་དུ་མ་དང་། །ཆེས་ཟབ་ཟབ་
བརླིང་གྲོང་འཇུག་གདམས་པ་སོགས། །རྣམ་མང་མྱང་བོའི་རིན་ཆེན་གཏེར་དུ་
བསྒྲུབས། །སྲས་མཆོག་གང་དེའི་གདུལ་བྱ་རྫོགས་པ་ན། །གྲོང་འཇུག་གདམས་པས་རྒྱ་
གར་འཕགས་ཡུལ་དུ། །བྱོན་ཏེ་བྲམ་ཟེའི་བུ་ཡི་བེམ་པོ་ལ། །ཞུགས་པ་ཏི་ཕུ་གསང་སྔགས་
སྡོང་བོར་གྲགས། །རིན་ཆེན་ལྟ་བུའི་གདུལ་བྱ་མཆོག །མི་ལ་བཞད་པའི་རྡོ་རྗེ་དང་། །
བཅོམ་ལྡན་དགྱེས་པ་རྡོ་རྗེ་སོགས། །ཟབ་མོའི་དབང་བཞིའི་སྒོ་བརྒྱ་ཕྱེ། །ཧེ་རུ་ཀ་ཁྱོད་
སྤྱི་གཙུག་ནོར་བུའི་ཏོག །དད་པའི་རྒྱལ་མཚན་རྩེ་མོར་བསྟེན་པ་ལ། །སྙིང་སྟོབས་ཆེས་
དཔའ་གཞོན་ནུ་ནོར་བཟང་གི། །རྣམ་ཐར་བདག་གིར་མཛད་པའི་ཐོས་པ་དགའ། །
རྨད་བྱུང་དགུ་ཐོག་གཙུག་ལག་ཁང་ཆེན་སོགས། །སུས་ཀྱང་བསྒྲུབ་པར་མི་ནུས་བྱ་བའི་
ཁུར། །རང་ཉིད་གཅིག་བུས་སྒྲུབ་པའི་རྣམ་ཐར་གྱིས། །རྒྱལ་སྲས་རྟག་ངུའི་གྲགས་པའི་
བ་དན་བསྙིལ། །བླ་མའི་བཀའ་བཞིན་སྒྲུབ་པ་ལ། །ལུས་དང་སྲོག་ལ་མ་བལྟས་པར། །
འགྱུར་བ་མེད་པའི་མོས་གུས་ཀྱིས། །སངས་རྒྱས་དངོས་སུ་མཐོང་བའི་མཐུས། །བླ་མེད་
བྱང་ཆུབ་སེམས་བསྐྱེད་ཅིང་། །སེམས་མཆོག་དེ་ཡིས་རྩིས་ཟིན་པས། །རིམ་པ་གཉིས་
ཀྱི་ཟམ་པ་བཙུགས། །ཉམས་དང་རྟོགས་པའི་རྒྱལ་མཚན་བསྒྲེངས། །བླ་མའི་བཀའ་
བཀྱོན་ཕྱག་འབེབས་སོགས། །གང་མཛད་གདམས་པར་ཁྱེར་ཤེས་པས། །བཀའ་སྲོལ་
གཞན་ལ་ཡིད་མ་ཤོར། །གནད་འཆུགས་མེད་པའི་གདམས་པ་རྙེད། །རྣམ་རྟོག་སྒོམ་དུ་
ངོ་ཤེས་པས། །གཟུང་འཛིན་མདུད་པ་རང་སར་གྲོལ། །མཉམ་རྗེས་ངོ་བོ་དབྱེར་མེད་
གྱུར། །རྒྱལ་བའི་སྐུ་གསུམ་ལྷུན་གྱིས་གྲུབ། །མར་སྟོན་མཆོག་དེའི་བསླུ་བ་མེད་པའི་
བཀས། །ཐུགས་སྲས་རྔོག་སྟོན་མཚུར་སྟོན་མེས་སྟོན་ལ། །རིམ་བཞིན་བཤད་པ་འཕོ་བ་
འོད་གསལ་གྱི། །གདམས་པ་ཡོད་དགུ་མཐའ་དག་རྫོགས་པར་གཏད། །ཁྱད་པར་མི་ལ་
- 247 -

༄༅། །རྨ་གླིང་གསེར་འཁོར་ཆོས་རིག་དཔེ་ཚོགས།
བཞད་པའི་རྡོ་རྗེ་ལ། །མཁའ་འགྲོ་སྙན་བརྒྱུད་གཏུམ་མོ་དང་བཅས་པ། །ཉིད་ཀྱི་ཞལ་
སྐྱིན་ལ་དགོངས་ལེགས་བསྩལ་ཏེ། །མདོ་སྔགས་ཆོས་ཀྱི་སྲིད་ལ་དབང་བསྐུར་མཛད། །
མདོ་རྒྱུད་ཆྩོས་ཀྱི་ཀཻ་ལ་ཤར། །བློ་གྲོས་གཡུ་རལ་མངོན་གཡོ་ཞིང་། །ལོག་སྨྲ་རི་དྭགས་
རེངས་བྱེད་པའི། །མཁས་མཆོག་གདོང་ལྔའི་དབང་བོ་ཁྱོད། །བརྟན་ཅིང་བརྗིད་ཆགས་
རྣམ་བཞིའི་རིན་ཆེན་ལས། །གྲུབ་པའི་ལྷུན་པོ་ཆེན་པོ་བས་ཀྱང་ནི། །ཁྱོད་སྐུ་མཚན་
དཔེའི་ལྷམ་མེར་འབར་བ་ཡིས། །མཁས་གྲུབ་གསེར་རིའི་དབུས་ན་མངོན་པར་བརྗིད། །
ཡིད་འཕྲོག་དྲི་ཟའི་བུ་མོའི་རྒྱུད་མང་གི། །སྙན་འཇེབས་མཛེས་པའི་སྒྲ་སྙན་ལས་ཀྱང་
ནི། །ཁྱོད་གསུང་ལེགས་པར་བཤད་པའི་དགའ་སྟོན་མཆོག །དོན་བཟང་སྙན་ཚིག་འགྲོ་
ལ་གཅིག་ཏུ་སྨན། །ཆུ་གཏེར་ཆེན་པོའི་འཇིངས་ལས་ལེགས་ཐོན་པའི། །འོད་འབར་རྟ་
བདུན་བདག་པོ་ལས་ཀྱང་ནི། །ཁྱོད་ཐུགས་དྲི་བྲལ་ཡོན་ཏན་བྱེ་བའི་གཟི། །ཤེས་བྱའི་
དཀྱིལ་འཁོར་ཀུན་ལ་ཁྱབ་ཅིང་གསལ། །འོ་མའི་ཆུ་གཏེར་མཁའ་ལ་བསྙེགས་འདྲ་བའི། །
འཆི་མེད་གྲུབ་པའི་བཅུད་ལེན་བདུད་རྩི་ལས། །ཁྱོད་ཀྱི་མཛད་པའི་མཆོད་སྡོང་བླ་མེད་
པ། །འཕྲིན་ལས་བཟང་བོའི་གྲགས་སྙན་ལྷག་པར་དཀར། །རབ་རྨོངས་སྐྱེ་བོའི་ཚོགས་
རྣམས་ཉོན་མོངས་ཚ་བས་རྟག་ཏུ་གདུང་ཡང་བྱམས་བརྩེའི་ཆར་གྱིས་གཞིལ། །ཆེར་
སྙིགས་མི་བཟད་ཟུག་རྔུ་དྲག་པོའི་ཞགས་པས་དམ་དུ་བཅིངས་པའང་ཚོགས་གཉིས་
མཚོན་བརྒྱས་བཅད། །ལས་ཉོན་ཆུ་བོའི་རྒྱུན་གྱིས་སྡུག་བསྔལ་གཅོང་རོང་གནས་སུ་ཁྱེར་
རྣམས་ཐུགས་རྗེའི་ལྕགས་ཀྱུས་དྲངས། །རྒྱལ་བསྟན་པདྨའི་ཚལ་ཡངས་རྐྱེན་ངན་ཟླ་
བའི་ཟེར་གྱིས་ཟུམ་ཡང་མཁྱེན་བརྩེའི་འོད་བརྒྱས་ཕྱེས། །ལེགས་སྦྱར་སྒྱ་དོན་གསེར་
སྦྱངས་འཁོར་ལོ་ཡིས། །རབ་འབྱམས་རྒྱུད་སྡེའི་ཁྱོན་ལ་དབང་བསྒྱུར་ཏེ། །གཞུང་བརྒྱའི་
ཆར་ཟིམ་སྤྲིན་ཆེན་གདེངས་ཀ་ལས། །ཞུན་མར་ཕབ་པ་གདུལ་བྱའི་སྐལ་བ་བཞིན། །
- 248 -

༄༅། །བྲག་དགོན་རྡོ་རྗེ་འཆང་སྐུ་འཕྲེང་ལྔ་བའི་གསུང་འབུམ།
ཇི་འདོད་རེ་སྐོང་ཆོས་ཀྱི་བདུད་རྩིའི་རྒྱུན། །ཟབ་ཡངས་བློ་གྲོས་མཆོག་གི་རལ་ཀླུང་དུ། །
ལེགས་པར་འཁྱིལ་ཡང་འདུན་ལྡན་ཞིང་ས་ལ། །འདྲེན་མཛད་སྐལ་ལྡན་ཤིང་རྟ་ཁྱོད་
ཉིད་ཙམ། །མཁས་ཤིང་གྲུབ་པ་ཡོངས་ཀྱིས་གཙུག་རྒྱན་དུ། །གང་གི་ཞབས་ཀྱི་པདྨོ་
ཉེར་བཀོད་པས། །མགོན་ཁྱོད་རྒྱལ་བ་ཀུན་གྱི་ངོ་བོ་རུ། །ངེས་སོ་ཁྱོད་ལྟའི་མགོན་བྱས་
སྐལ་བ་བཟང་། །ཞིང་འདིའི་དངོས་ཀྱི་གདུལ་བྱ་རྫོགས་པ་ན། །གཟུགས་སྐུ་ཉིན་བྱེད་
ནུབ་རིར་མངོན་ཕྱོགས་ཚེ། །ཌཱ་ཀིའི་བསུ་བའི་བཀོད་པས་མདུན་བདར་ནས། །དག་པ་
མཁའ་སྤྱོད་གནས་སུ་ཡུད་ཀྱིས་གཤེགས། །རགས་པའི་སྐུ་གདུང་རིན་ཆེན་ཟ་མ་ཏོག །
གདུལ་བྱའི་བསོད་ནམས་བསགས་པའི་ཞིང་མཆོག་ཏུ། །བཞུགས་ལ་དད་ལྡན་བུ་སློབ་
ཚོགས་རྣམས་ཀྱིས། །སྣ་ཚོགས་མཆོད་པའི་དངོས་པོ་དུ་མས་གཏུབས། །རིས་སུ་མ་ཆད་
སྐྱེ་འགྲོའི་ཡིད་ཀྱི་མཁར། །ཤུགས་དྲག་སྐྱོ་བའི་ཆུ་འཛིན་རབ་འཁྲིགས་ནས། །གདུང་
བའི་གསོལ་འདེབས་དབྱར་གྱི་རྔ་གསང་སྒྲ། །ཉིན་མཚན་ཁོར་མོ་ཡུག་ཏུ་ཆད་མེད་
བསྒྲགས། །དེ་ཚེ་ཕྱི་དང་ནང་གི་རྟེན་འབྲེལ་ལས། །ཕྱི་རུ་རླུང་འཇམ་མཁའ་དབྱིངས་
གཡའ་དག་ཅིང༌། །ནང་དུ་ཟབ་གསང་རྣལ་འབྱོར་ལ་གཞོལ་བ། །ཐུན་མོང་སྣང་ངོར་
ཤར་བའི་མཛད་བཟང་བསྟན། །འཁོར་འདས་ཆོས་ཀུན་སྒྱུ་མ་ལྟ་བུར་གཟིགས། །
བགྲང་ཡས་འགྲོ་རྣམས་བྱམས་བརྩེའི་སྤྱན་གྱིས་བསྐྱངས། །ཀུན་བཟང་བདེ་བ་ཆེ་ལ་
རྟག་རོལ་བ། །གྲུབ་པའི་དབང་ཕྱུག་ཆེན་པོར་ཕྱག་བགྱིད་དོ། །ཞེས་རྟོགས་པ་བརྗོད་
པ་པདྨ་དཀར་བོའི་འཁྲི་ཤིང་ལས་རྣམ་ཐར་གྱི་དོན་བསྡུ་བ་དང་མཛད་པའི་ཐ་མ་
བསྟན་པའི་ཡལ་འདབ་སྟེ་ལྔ་བའོ།༈ །སྨྲས་པ། གཉིས་མེད་ཟུང་འཇུག་རྡོ་རྗེའི་གར་མཛད་
པ། །གྲུབ་ཆེན་ནཱ་རོ་ཏ་བའི་ཐུགས་ཀྱི་སྲས། །སྒྲ་བསྒྱུར་མར་བ་ཆོས་ཀྱི་བློ་གྲོས་ཞེས། །
གྲགས་པའི་བ་དན་སྲིད་པ་གསུམ་ན་དཀར། །རིང་ནས་གོམས་པའི་ཐུགས་བསྐྱེད་མཐུ་
- 249 -

༄༅། །རྨ་གླིང་གསེར་འཁོར་ཆོས་རིག་དཔེ་ཚོགས།
བརྟས་པས། །བསྟན་འགྲོའི་ཕན་བདེ་རྒྱ་ཆེན་སྤེལ་བའི་སླད། །སྤྲུལ་བ་ཡང་སྤྲུལ་ཕྱེ་བའི་
ཟློས་གར་གྱིས། །སྣ་ཚོགས་ཐབས་ཀྱིས་འགྲོ་བའི་དོན་ཀུན་སྒྲུབས། །སྐལ་བཟང་རྣམ་
འདྲེན་ཐུབ་དབང་མཆོག་དེ་ཡི། །བསྟན་པ་འདི་ལ་བཤད་སྒྲུབ་རྒྱལ་མཚན་ཆེ། །འཛིན་
ལ་ཟླ་བྲལ་སྐྱེ་དགུའི་དབང་ཕྱུག་མཆོག །གྲུབ་དབང་མི་ལའི་སྤྲུལ་བར་ངེས་པ་རྙེད། །
སྐྱབས་མགོན་ཐམས་ཅད་མཁྱེན་ཅིང་གཟིགས་པ་ཡི། །བཀའ་འབངས་ཐ་ཤལ་གྱུར་པ་
བདག་ལ་ནི། །སྒྲ་བསྒྱུར་དམ་པ་གང་དེའི་རྟོགས་བརྗོད་ཅིག །རྩོམ་ཞེས་བཀའ་ལུང་སྤྱི་
བོའི་རྒྱན་དུ་བསྩལ། །སྒྲ་བསྒྱུར་མཆོག་གི་རྣམ་པར་ཐར་བ་གང་། །སར་གནས་རྒྱལ་
སྲས་རྣམས་ཀྱིས་བསྐལ་བའི་བར། །བརྗོད་ཀྱང་རྫོགས་པར་ནུས་མིན་གསུངས་པས་
ན། །རྨོངས་རྟུལ་བདག་གིས་བརྗོད་པར་ག་ལ་རིགས། །འོན་ཀྱང་བདག་ཡིད་དད་པའི་
སྐྱེད་ཚལ་ལས། །ལེགས་འོང་གང་དེའི་རྟོགས་བརྗོད་པད་དཀར་ཕྲེང་། །འཇམ་དབྱངས་
བླ་མ་དགྱེས་པའི་མཆོད་སྤྲིན་དུ། །དད་པའི་སྙིམ་པས་བླངས་ཏེ་འདི་འབུལ་ལོ། །བསླུ་
བ་མེད་པ་གཏན་གྱི་སྐྱབས་གཅིག་བུ། །ཁྱོད་མིན་རེ་ས་གཞན་དུ་མི་འདུག་པས། །འདི་
ཕྱི་བར་དོའི་གནས་སྐབས་ཀུན་ཏུ་ཡང༌། །བརྩེ་ཆེན་ཐུགས་རྗེའི་སྤྱན་གྱིས་གཟིགས་སུ་
གསོལ། །འདི་ལྟར་བགྱིས་པས་ཚེ་རབས་ཀུན་ཏུ་ཡང་། །མགོན་པོ་ཁྱོད་ཀྱིས་འབྲལ་
མེད་རྗེས་བཟུང་ཞིང༌། །བསམ་དང་སྦྱོར་བས་ཚུལ་བཞིན་ལེགས་བསྟེན་པས། །ལེགས་
ཚོགས་རྩ་བ་བརྟན་པོ་ཚུགས་པར་ཤོག །ལན་ཅིག་ཙམ་ཞིག་རྙེད་པའི་དལ་འབྱོར་རྟེན། །
དོན་ཆེན་འཇིག་སླ་ངན་འགྲོའི་སྡུག་བསྔལ་ལ། །སྙིང་ནས་འཇིགས་པས་སྐྱབས་འགྲོ་
ལས་འབྲས་རྣམས། །ཉམས་ལེན་སྙིང་བོར་ཤེས་ནས་སྒྲུབ་པར་ཤོག །སྲིད་ལ་རྒྱབ་ཀྱིས་
ཕྱོགས་པའི་ངེས་འབྱུང་དང་། །གཞན་ཕན་ཁུར་དུ་འཁྱེར་བའི་ལྷག་བསམ་དང་། །ཡང་
དག་ལམ་དང་བྱང་ཆུབ་སེམས་བསྐྱེད་དེ། །རྒྱལ་སྲས་སྤྱོད་ལ་རྟག་ཏུ་སློབ་པར་ཤོག །
- 250 -

༄༅། །བྲག་དགོན་རྡོ་རྗེ་འཆང་སྐུ་འཕྲེང་ལྔ་བའི་གསུང་འབུམ།
ཐུན་མོང་ལམ་གྱིས་ལེགས་པར་རྒྱུད་སྦྱངས་ནས། །རྣམ་དག་དབང་ཐོབ་དམ་སྡོམ་ལེགས་
བསྲུང་སྟེ། །རིམ་གཉིས་ལམ་གྱི་བགྲོད་པ་མཐར་ཕྱིན་ནས། །ཟུང་འཇུག་རྡོ་རྗེ་འཆང་
དབང་མྱུར་ཐོབ་ཤོག །ཅེས་སྒྲ་བསྒྱུར་མར་བ་ལོ་ཙཱ་བ་ཆེན་པོ་ཆོས་ཀྱི་བློ་གྲོས་ཀྱི་རྟོགས་པ་བརྗོད་པ་པདྨ་དཀར་
བོའི་འཁྲི་ཤིང་ཞེས་བྱ་བ་འདི་ནི། ༧གོང་ས་སྐྱབས་མགོན་ཐམས་ཅད་མཁྱེན་ཅིང་གཟིགས་པ་ཆེན་པོ་རྗེ་བཙུན་སྐལ་བཟང་
ཐུབ་བསྟན་དབང་ཕྱུག་དཔལ་བཟང་བོའི་ཞལ་སྔ་ནས་ཀྱིས་སྒྲ་བསྒྱུར་ཆེན་པོ་འདི་ཉིད་ཀྱི་རྟོགས་བརྗོད་ཞིག་ཁྱོད་ཀྱིས་རྩོམས་
ཤིག་དང་མཆོད་བརྗོད་ཀྱི་ཚིགས་བཅད་གཅིག་གསུང་རྩོམ་མཛད་དེ་ཁྱེད་ལ་ཞལ་འདེབས་ཀྱི་ཚུལ་དུ་གནང་བ་ཡིན་ཞེས་
བཀའ་ལུང་སྤྱི་བོར་བསྩལ་པས། རང་ཉིད་བློ་དམན་ཞིང་འབྲི་བར་འོས་པའི་ཡོན་ཏན་ཅུང་ཟད་ཀྱང་མི་ལྡན་མོད། དགོས་
དབང་ཁྱད་པར་ཅན་ཞིག་ལ་དགོངས་སམ་སྙམ་ནས་སྨོན་ལམ་འདེབས་པའི་རྟེན་དུ་དད་པ་དང་སྤྲོ་བས་ཀུན་ནས་བསླངས་ཏེ་
མགོ་བརྩམས་ནས་སྐུ་མདུན་རང་དུ་གཟིགས་རྟོག་ཕུལ་ཀྱང་ལེ་ལོའི་དབང་གིས་མཇུག་རིམ་འགྱང་དུ་ལུས་སོང་བ། སེམས་
ཀྱི་ཟུག་རྔུར་གྱུར་ཏེ་རྗེས་སུ་བསྐལ་བ་བྱི་བའི་ལོར་བླ་མའི་བཀའ་དང་ཐུགས་དགོངས་རྫོགས་པའི་མཆོད་པར་དམིགས་ཏེ།
༧ཀུན་མཁྱེན་སྐུ་ཕྲེང་སྔ་ཕྱི་རྣམ་གཉིས་ཀྱི་གཙོས་ཡོངས་འཛིན་དམ་པ་རྣམས་ཀྱི་ཞབས་རྡུལ་སྤྱི་བོར་རེག་ཅིང་གསུང་གི་
བདུད་རྩིའི་དགའ་སྟོན་ལ་ལོངས་སྤྱོད་པའི་སྐལ་བ་བཟང་བོ་ཐོབ་པའི་བྲག་དགོན་སྐྱེས་མིང་བ་འཇམ་དབྱངས་བསྟན་པ་
རྒྱ་མཚོས་བགྱིས་པའོ